Muutettu ehdotus: neuvoston direktiivi yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta /* KOM/2000/0213 lopull. - CNS 99/0191 */



Virallinen lehti nro C 274 E , 26/09/2000 s. 0088 - 0090



Muutettu ehdotus: NEUVOSTON DIREKTIIVI yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta (komission EY:n perustamissopimuksen 250 (2) artiklan nojalla esittämä) PERUSTELUT Komissio toimitti 10. syyskuuta 1999 Euroopan parlamentille ja neuvostolle ehdotuksen neuvoston direktiiviksi yhteisön vähimmäistoimenpiteistä tiettyjen kalatautien torjumiseksi annetun direktiivin 93/53/ETY muuttamisesta [KOM(1999) 437 lopullinen]. Ehdotuksen tarkoituksena oli järjestää käytännöllisemmällä tavalla lohen tarttuvan anemian (ISA) valvonta siten, että toimivaltainen viranomainen voi päättää, kuinka kauan tartunnan saanut kalanviljelylaitos on pidettävä tyhjillään. Päätöksessä on otettava huomioon paikallinen tilanne ja noudatettava direktiivin 93/53/ETY yleisiä velvoitteita. Samaan aikaan ehdotettiin otettavaksi käyttöön mahdollisuus rokottaa tautia vastaan. Euroopan parlamentti hyväksyi 1.- 2. maaliskuuta pidetyssä istunnossaan komission ehdotuksen. Parlamentti teki joitakin tarkistuksia. Tässä ehdotuksessa otetaan tietyt tarkistukset huomioon. Lisäksi muutetussa ehdotuksessa edellytetään myös, että komission on hyväksyttävä suunnitelma, jonka viralliset yksiköt ovat laatineet kalojen poistamiseksi. Tämän edellytyksen tarkoituksena on varmistaa korkea suojelun taso ja poistaa pelko siitä, että komission antaman hyväksynnän puuttuessa edellinen ehdotus ei antanut riittäviä takeita. 1999/0191 (CNS) Muutettu ehdotus: NEUVOSTON DIREKTIIVI yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Neuvoston direktiivissä 93/53/ETY [4] säädetään muun ohessa, että lohen tarttuvan anemian ilmetessä kaikki tartunnan saastuttamalla viljelylaitoksella olevat kalat on viipymättä poistettava. [4] EYVL L 175, 19.7.1993, s. 23. Direktiivi sellaisena kuin se on muutettuna Itävallan, Suomen ja Ruotsin liittymisasiakirjalla. (2) Tätä tautia on esiintynyt vuoden 1998 toukokuussa Skotlannissa, ja useat tilat ovat tartunnan saastuttamia tai niiden epäillään olevan tartunnan saastuttamia. (3) Saadun kokemuksen perusteella kalat on mahdollista poistaa tilalta tietyn ajan kuluessa vaikuttamatta haitallisesti taudin hävittämispyrkimyksiin. (4) Rokotusohjelma voi olla uusi politiikka, joka tarjoaa uuden keinon lohen tarttuvan anemian valvomiseksi taudin puhkeamisen jälkeen. Tällä hetkellä yhteisön lainsäädännössä ei kuitenkaan säädetä tällaisesta mahdollisuudesta. (5) On toivottavaa tutkia perinpohjaisesti lohen tarttuvan anemian lähde, taudin mahdollinen leviäminen sekä viljellyn ja luonnonvaraisen lohen välinen vaikutus. (6) Lohenviljelijöille ei ole osoitettu mitään yhteisön korvausta kokonaisten lohenviljelylaitosten pakollisesta sulkemisesta direktiivin 93/53/ETY nojalla. (7) Nykyisten tieteellisten ja teknisten todisteiden vuoksi direktiivi 93/53/ETY olisi muutettava vastaavasti. (8) Tämän vuoksi olisi muutettava direktiiviä 93/53/ETY. ON ANTANUT TÄMÄN DIREKTIIVIN: 1 artikla Muutetaan direktiivi 93/53/ETY seuraavasti: 1. Korvataan 6 artiklan a alakohdan ensimmäinen luetelmakohta seuraavasti: "- kaikki kalat on poistettava virallisen laitoksen vahvistaman ja komission 19 artiklassa säädettyä menettelyä noudattaen hyväksymän järjestelmän mukaisesti."2) Korvataan 14 artiklan 1 kohta seuraavasti: "1. Rokottaminen luettelon II tauteja vastaan hyväksytyillä vyöhykkeillä tai hyväksymättömillä vyöhykkeillä sijaitsevissa hyväksytyissä viljely-laitoksissa ja vyöhykkeillä tai viljelylaitoksissa, jotka ovat aloittaneet direktiivissä 91/67/ETY säädetyt hyväksyntämenettelyt, on kielletty. Luettelon I tautien esiintyessä toteutettavat rokostusmenettelyt on täsmennettävä 15 artiklan 1 kohdassa tarkoitetuissa näytteeotto-suunnitelmissa." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Jäsenvaltioiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 2000. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komissio antaa ne tiedoksi muille jäsenvaltioille. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja